Rainbow

**Rainbow** (po angl. dúha) bola britská hardrocková skupina, ktorú založil v roku 1975 v New Yorku legendárny gitarista Deep Purple Ritchie Blackmore po odchode z tejto skupiny po turné s Deep Purple po USA s predkapelou Elf kde v tom čase spieval legendárny Ronnie James Dio (Američan talianskeho pôvodu). 

## Krátka história

V začiatkoch hrala skupina dosť ostré hardrockové skladby s prvkami klasiky. Stredoveké texty mal na svedomí Ronnie James Dio. Keď zo skupiny odišiel spevák Ronnie James Dio (nahradil ho Graham Bonnet), zamerali sa viac na lahodný melodický rock. V tomto štýle sa vynikajúco našiel ďalší spevák Joe Lynn Turner. 

Koncerty Rainbow sa svojou úrovňou vyrovnali koncertom Deep Purple. Možno viac rozvíjali improvizáciu, plynule prechádzali z jednej skladby do druhej a medzi skladby spontánne vkladali melódie rôzneho druhu napríklad z klasickej hudby. 

V roku 1984 skupina ukončila svoju činnosť, keďže po osemročnej prestávke sa znovuobnovila pôvodná formácia Deep Purple, v ktorej hrali aj Blackmore a Roger Glover, ktorí sa teraz do nej vrátili. 14. marca 1984 sa skupina na japonskom turné, za sprievodu japonského symfonického orchestra, rozlúčila s fanúšikmi.
  
Skupina sa odmlčala na deväť rokov, počas ktorých vyšla iba remixovaná kompilácia „Finyl Vinyl“ (1986) a spomienkový živý album „Live in Germany“ (1980). Na jeseň v roku 1993 Ritchie Blackmore, ktorý odišiel v priebehu turné z Deep Purple, dal v omladenej zostave Rainbow znova dokopy a v roku 1995 vydali album „Stranger in Us All“. V nasledujúcom roku k nemu pribudol dvadsať rokov starý záznam z koncertu pod názvom „Live in Europe“, na ktorom hrali v zostave Ronnie James Dio, spev, Ritchie Blackmore, gitara, Tony Carey, klávesové nástroje, Jimmy Bain, basgitara a Cozy Powell bicie.

Neskôr začal Ritchie Blackmore pod názvom Blackmore's Night hrať zväčša renesančnú hudbu hlavne s akustickou gitarou, flautou a speváckym vokálom svojej manželky Candice Night.

## Zloženie skupiny

## Diskografia
### Štúdiové albumy
* *[[Ritchie Blackmore’s Rainbow (album)|Ritchie Blackmore's Rainbow]]* (1975)
* *[[Rising]]* (1976)
* *[[Rainbow On Stage]]* (1977)
* *[[Long Live Rock 'N' Roll]]* (1978)
* *[[Down to Earth]]* (1979)
* *[[Difficult to Cure]]* (1981)
* *[[Straight Between the Eyes]]* (1982)
* *[[Bent Out of Shape]]* (1983)
* *[[Stranger in Us All]]* (1995)

### Koncertné albumy
* *[[On Stage]]* (1977)
* *[[Live in Munich]]* (1977)
* *[[Finyl Vinyl]]* (1986)
* *[[Live in Europe]] '76/ Live in Germany* (1994)
* *[[Live in Europe '76/ Live in Europe]]* (1996)

### Kompilácie
* *[[The Best of Rainbow]]* (1981)
* *[[The Very Best of Rainbow]]* (1997)
* *[[20th Century Masters - The Millennium Collection: The Best of Rainbow]]* (2000)
* *[[Pot of Gold]]* (2002)
* *[[Catch the Rainbow: The Anthology]]* (2003)

### Single
* „Man On The Silver Mountain“ (1975)
* „Catch The Rainbow“ (1975)
* „Starstruck“ (1976)
* „Stargazer“ (1976)
* „Kill The King“ (1978)
* „Long Live Rock 'N' Roll“ (1978)
* „Gates of Babylon“ (1979)
* „Since You Been Gone“ (1979)
* „All Night Long“ (1980)
* „I Surrender“ (1981)
* „Can't Happen Here“ / „Jealous Lover“ (1981)
* „Stone Cold“ (1982)
* „Power“ (1982)
* „Can't Let You Go“ (1983)
* „Street Of Dreams“ (1983)
* „Hunting Humans (Insatiable)“ (1995)
* „Ariel“ (1995)

## Iné projekty

## Externé odkazy
* The Rainbow Fanclan
* Ritchie Blackmore - oficiálna stránka


Kategória:Britské hardrockové hudobné skupiny
Kategória:Britské heavymetalové hudobné skupiny
Kategória:Hudobné skupiny z 1975
Kategória:Hudobné skupiny ukončené v roku 1997
Kategória:Pätice v hudbe